Vurdering af behov for selvstændigt ferietilbud 
Sagsfremstilling 
204.     Vurdering af behov for selvstændigt ferietilbud - Åbent 
  
  
SAGENS INDHOLD 
Med vedtagelsen af Læring, trivsel og samarbejde – folkeskolereformen i [adresse] besluttede Byrådet, at
Børn og Skole i dialog med skolebestyrelserne og ungdomsskolebestyrelsen skal vurdere behovet for et 
selvstændigt ferietilbud. Børn og Skole skal fremlægge forslag herom til Byrådet i 2014.  
  
Baggrunden for ønsket om en vurdering af det fremtidige behov for et selvstændigt ferietilbud er, at en del forældre 
forventes helt at fravælge SFO/klubtilbud fremover, som følge af den længere skoledag. Men at de kan have behov 
for pasning i (dele af) ferieperioden. 
  
Børn og Skole har bedt skolebestyrelserne og ungdomsskolebestyrelsen om at  
vurdere, om der blandt forældrene på skolen er behov for – mod betaling - at kunne tilvælge et selvstændigt 
feriepasnings/ferietilbud i skoleferierne uden at være tilmeldt SFO/klub på skoledage. Hvis der vurderes at være et 
behov, vurderes omfanget af behovet også.  
  
Et selvstændigt ferietilbud er i oplægget til bestyrelserne defineret som et tilbud, der kan vælges i ferieperioder, 
uafhængigt af om barnet er tilmeldt SFO eller klub på skoledage. Det er ikke en forudsætning for ferietilbuddet, at 
det leveres i distriktet. Hvordan tilbuddet eventuelt skal organiseres er ikke nærmere beskrevet i oplægget til 
bestyrelserne. 
  
SFO- og klubtilbud i ferieperioder er i dag en integreret del af tilmeldingen til SFO/klub. Kommunen er forpligtet til at 
tilbyde feriepasning, dog ikke 24. december. Eksisterende retningslinjer for feriepasning i SFO’er og fritidstilbud i 
ferierne fremgår af vedhæftede bilag. 
  
VURDERING 
De 13 skolebestyrelser og bestyrelsen for ungdomsskolen i [adresse] har haft mulighed for at forholde sig 
til behovet. Alle bestyrelser har svaret. Se bilaget Vurderinger fra bestyrelserne.  
  
Favrskov Ungdomsskole står for fritidstilbud for 4.-6. klasse i kommunens fritidscentre. Bestyrelsen vurderer, at der 
ikke er behov for et selvstændigt ferietilbud. 
  
 
Byråd 
25. november 2014 
Sagsnr. 710-2014-
49952 
Dok.nr. 710-2014-
261722 
Sagsbehandler 
DPHPJE 
  
Tidl. politisk behandling 
BY, 25.02.14, pkt. 33 
Forventet sagsgang 
BS-U, ØK, BY 
Lovgrundlag 
  
Af de 13 skolebestyrelser vurderer otte, at der ikke er et behov for et selvstændigt ferietilbud i øjeblikket, heraf er en 
bestyrelse dog positiv over for, at muligheden etableres.  
  
En skolebestyrelse har desuden spurgt til behov for feriepasning hos forældrene til de ti børn, der ikke er tilmeldt 
SFO ved den pågældende skole. Én familie giver udtryk for et muligt behov. 
  
Fem skolebestyrelser har ikke kunnet vurdere behovet. Af de fem er fire positive over for en etablering af et 
selvstændigt ferietilbud. To bestyrelser nævner, at der vil være et behov for tilførsel af ressourcer til området, hvis 
tilbuddet etableres. 
  
Børn og Skole vurderer derfor, at der ikke er et tilstrækkeligt stort behov for et selvstændigt ferietilbud.  
  
Den samlede efterspørgsel på fritidsområdet følges løbende, og Børne- og Skoleudvalget orienteres herom på 
udvalgsmøderne.   
  
INDDRAGELSE/KOMMUNIKATION 
Skolebestyrelserne og ungdomsskolebestyrelsen er blevet bedt om en skriftlig vurdering af behovet for et særskilt 
feriepasningstilbud. 
  
ØKONOMISKE KONSEKVENSER 
Da det alene drejer sig om en vurdering af behovet, er der ikke en nærmere beskrivelse af de organisatoriske 
forhold omkring en eventuel oprettelse af et selvstændigt ferietilbud, herunder de økonomiske forhold. 
  
INDSTILLING 
Børne- og skoledirektøren indstiller til Byrådet: 
  
1. At der ikke etableres et selvstændigt ferietilbud på nuværende tidspunkt 
  
BESLUTNING 
  
Børne- og Skoleudvalget, 6. november 2014: 
Fraværende: Gerda Krogh, Jim Madsen 
  
Indstilles godkendt. 
  
Økonomiudvalget, 18. november 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. november 2014: 
Fraværende: Ruben Steffensen 
  
Godkendt. 
Notat om nuværende ferietilbud i SFO/klub og 
vurdering af behov for selvstændigt ferietilbud 
710-2014-207812 
Vurderinger fra bestyrelserne 
710-2014-218960 
